महाभारतका मुख्य नायक यदुकुलको श्रीकृष्णको जन्म वसुदेव र देवकीको पुत्रका रुपमा मथुरास्थित कंशको कारागृहमा भएको थियो । कंश कृष्णको सहोदर मामा थिए । आफ्ना बाबु महाराज उग्रसेनलाई बन्दी बनाई कंश मथुराका राजा बनेका थिए । अत्यन्त क्रुर, निर्दयी र तानाशाह राजा भएकाले वसुदेव र देवकीका आठौं संतानबाट कंशको बिनास हुनेछ भन्ने आकाशबाणी पश्चात आफ्नो दिदी भिनाजु देवकी र वसुदेवलाई कारावासको कठोर सजाय दिए । जती संतान जन्मीदै गए उती मार्दै गयो । श्रावणकृष्ण सप्तमीको मध्यरातमा मथुराको कारागृहमा भगवान कृष्णको जन्म भएको त्यस रातलाई भगवनको जन्म भएकोहुनाले धार्मिक अनुष्ठानका साथ मनाईन्छ । यस रातमा न्यू ज्वाला क्लवले नारायण मन्दिर, भगवती यूवा क्लवले भगवती मन्दिर, एभरेष्ट क्लव र सुनगाभा यूवा क्लवले गणेश मन्दिरमा कृष्ण जन्माउने प्रचलन रहेको छ । भगवान कृष्णको भक्तजनहरूले उपवास बस्ने, भजनकृतन गर्ने, पूजा गरि मनाउने गरिन्छ ।